༄༅། ། ལུས་སྦྱིན་གྱི་མཇུག་ཏུ་རེ་དོགས་འགོག་པའི་གསོལ་འདེབས་ནི། ཐོག་མེད་ཞིག་
ནས་མཐའ་མེད་འཁོར་བ་འདིར། ། ཤ་ཁྲག་ཕུང་བོ་གྲངས་མེད་བླངས་ན་ཡང་། །
སྡུག་བསྔལ་གསུམ་གྱི་འཁོར་ལོ་འབའ་ཞིག་ལས། ། རང་གཞན་དོན་ཆེན་ཏིལ་ཙམ་
མ་གྲུབ་པས། ། ད༌ནི་གནོད་བྱེད་གདོན་དྲུག་གཙོར་གྱུར་པའི། ། མར་གྱུར་སེམས་
ཅན་གཞན་དོན་ཁོ་ནའི་ཕྱིར། ། འདུག་ས་འདིར་རུ་གཅེས་པའི་སྒྱུ་ལུས་འདི། །
ཕངས་པ་མེད་པར་སྦྱིན་པར་བཏང་བར་བྱ། ། ཕཊཿ བླ་མ་ཡི་དམ་མཁའ་འགྲོའི་
ཚོགས་རྣམས་ཀྱིས། ། བདག་རྒྱུད་སྨིན་ཅིང་གྲོལ་བར་བྱིན་གྱིས་རློབས། ། ཆོས་བརྒྱད་
འཁྲི་བ་ཆོད་པར྾། ། འཁོར་བའི་ཞེན་ཆགས་ལྡོག་པར྾། ། གཅེས་འཛིན་ཁོང་སྐྲན་
ཐོན་པར྾། ། བདག་འཛིན་རྩད་ནས་ཆོད་པར྾། ། ཆོ་འཕྲུལ་རྒྱན་དུ་འགྱུར་
405

གནས་བཅུའི་ཕྱག་མཆོད་དང་གཅོད་ཀྱི་སྐོར་སོགས།
བར྾། ། འགལ་རྐྱེན་གྲོགས་སུ་འཆར་བར྾། ། བདག་བདེ་གཞན་ལ་གཏོང་
བར྾། ། གཞན་སྡུག་རང་ལ་སྨིན་པར྾། ། ན་བ་ལེགས་ན་ན་བར྾། ། སོས་པ་ལེགས་
ན་སོས་པར྾། ། ཤི་བ་ལེགས་ན་འཆི་བར྾། ། གསོན་པ་ལེགས་ན་གསོན་པར྾། །
ཁམས་གསུམ་འཁོར་བའི་འཇིགས་སྐྲག་སྡུག་སྔལ་ཀུན། ། བདག་ཉིད་གཅིག་པུས་
མྱོང་བར་བྱིན྾། ། ཕཊཿ རང་སེམས་མ་ཅིག་མཁའ་འགྲོའི་ཐུགས་ཀར་འཕོས། །
ཕུང་བོ་ཡེར་གྱིས་འགྱེལ་བ་ཁྲལ་གྱིས་ཞིག ། དྭངས་མའི་བདུད་རྩིས་ཡར་མགྲོན་མ་
ལུས་མཆོད། ། མཉེས་ཤིང་ཚིམ་ནས་ཚོགས་གཉིས་རྫོགས་གྱུར་ཅིག ། ཕཊཿ རྩིག་མ་
ཤ་ཁྲག་རུས་པ་ནང་ཁྲོལ་ཚོགས། ། སྟོང་གསུམ་ཁྱོན་གང་རི་དང་རྒྱ་མཚོ་བཞིན། ། སྣང་
སྲིད་ལྷ་འདྲེ་མི་མིན་དྲེགས་པའི་ཚོགས། ། གཅིག་ཀྱང་མ་ལུས་བུ་ཡུག་འཚུབ་ལྟར་
ཤོག ། ཕཊཿལུས་འདི་སྔོན་ཆད་གཅེས་ཤིང་ཕངས་བའི་བློས། ། ཟས་གོས་གནས་
མལ་རིམ་གྲོས་རྟག་པར་བསྐྱངས། ། ད་ནི་ཆགས་ཞེན་མེད་པར་སྦྱིན་པར་གཏོང་། །
ལྷག་མེད་ཁྱེར་ཞིག་རོལ་ཅིག་ཟོ་ཞིག་འཐུང་། ། ཕཊཿ མཁའ་མཉམ་སེམས་ཅན་
ཡོངས་ཀྱི་གླུད་དུ་འབུལ། ། སྒོས་སུ་ཆོས་མཛད་ཡོངས་ཀྱི་གླུད་དུ་འབུལ། ། ཡང་སྒོས་
དཔལ་ལྡན་བླ་མའི་སྐུ་གླུད་དུ། ། འབུལ་གྱིས་བཞེས་ལ་གནོད་འཚེའི་བསམ་སྦྱོར་
སྤོངས། ། ཕཊཿ སྟེར་བར་མ་ནུས་འཇིགས་ཤིང་བག་ཚ་ན། ། གཉན་ས་འདི་རུ་བྱ་བ་
ཅི་ལ་འོང་། ། ཟ་བར་མ་ནུས་ཆོ་འཕྲུལ་རྩལ་ཞན་ན། ། ཁྱེད་ཅག་རང་གནས་ལྡོག་པ་
ཁ་རེ་སྐྱེངས། ། ཕཊཿཤ་ཟན་བྱེ་བའི་རྐན་སྒྲ་ཐེག་སེ་ཐེག ། ཁྲག་འཐུང་འབུམ་གྱི་ཧུབ་
སྒྲ་ཏི་རི་རི། ། རུས་པ་མུར་ཞིང་རྐང་མར་ཀླད་ཞག་ལྡོག ། ཚེ་སྲོག་བཀྲག་མདངས་
གཟིག་བརྗིད་ཐམས་ཅད་ལོངས། ། ཕཊཿ སེམས་ཀྱི་རྒྱུན་ནི་སུས་ཀྱང་དགག་ཏུ་
མེད། ། སྒྱུ་ལུས་ཕུང་བོ་ཆགས་མེད་གཟན་དུ་སྐྱུར། ། ཆོ་འཕྲུལ་སྣ་དགུས་ཐལ་བ་རྡུལ་
དུ་རློག ། ཁྱེད་ཅག་མཐུ་རྩལ་ནུས་པ་ཅི་འདུག་བལྟའོ། ། ཕཊཿ རབ་ཏུ་ཐར་མེད་
དམྱལ་བའི་དོང་དུ་སྐྱུར། ། ཡང་ན་ད་ལྟ་ཚེ་སྲོག་དབུགས་རྒྱུན་ཆོད། ། ཐ་མ་སོས་
མེད་ནད་ཀྱི་ཆར་བ་ཕོབས། ། ཉམ་ཐག་ཡོངས་ཀྱི་སྡུག་བསྔལ་བདག་ལ་དྲོངས། །
- 406 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།
༼ཉ༽
ཕཊཿ བདག་གཞན་ལྷ་འདྲེ་འཁོར་འདས་བྱ་བྱེད་སོགས། ། ཐམས་ཅད་སེམས་ཀྱི་ཆོ་
འཕྲུལ་སྣང་བ་ཙམ། ། བརྟགས་ཤིང་དཔྱད་ན་ཅིར་ཡང་མ་གྲུབ་པའི། ། བརྗོད་བྲལ་
ཡུམ་གྱི་ཀློང་དུ་རོ་གཅིག་ཉིད། ། ཕཊཿ དེ་ལྟར་ཐབས་ཤེས་ཚོགས་བསགས་དགེ་བ་
ཡང་། ། རང་བདེའི་ཆེད་དུ་ཆ་ཙམ་མི་སྨིན་པར། ། གནོད་བྱེད་དགྲ་འདྲེས་ཐོགས་
དྲངས་སེམས་ཅན་ཀུན། ། རེ་དོགས་འཆིང་ལས་གྲོལ་བའི་རྒྱུ་རུ་བསྔོ། ། ཞེས་པ་འདི་ནི་
གདམས་ངག་བདུད་ཀྱི་གཅོད་ཡུལ་ལ་སྙིང་ནས་མོས་པ། ༧ བཙུན་གཟུགས་བློ་བཟང་འཕྲིན་ལས་
ཀྱིས་མཁའ་འགྲོའི་གནས་ཆེན་གྱི་ལྷོ་ནུབ་མ་མོ་འབུམ་སྡེའི་བྲག་རྫོང་དུ་བྲིས་པ་ཛ་ཡནྟུ།
༄༅། ། ཕཊཿ ཆོས་སྐུ་སྤྲོས་བྲལ་དག་པའི་ཞིང་། ། ཀུན་ཁྱབ་ནམ་མཁའི་ཀློང་
རུམ་ནས། ། ཡུམ་ཆེན་མཁའ་འགྲོ་སྡེ་ལྔའི་ཚོགས། ། མཁྱེན་པས་གཟིགས་ལ་བརྩེ་
བས་དགོངས། ། ཕྱོགས་བཞི་མཚམས་བཞིའི་མཁའ་དབྱིངས་ནས། ། རྒོད་པོ་བྱ་ཡི་
གཟུགས་སུ་བྱོན། ། ཟ་འདྲེ་ཤི་གཤེད་ཁ་ཕྲོལ་ལ། ། གཤིན་པོའི་རྣམ་ཤེས་དབྱིངས་སུ་
དྲོངས། ། ཕཊཿ ༀ་ཨཱཿཧཱུཾ། ལན་གསུམ། བམ་ཆེན་ཕུང་བོ་ཤ་ཁྲག་རུས། ། བདུད་རྩིའི་
རྒྱ་མཚོ་ཆེན་པོར་གྱུར། ། ཟག་མེད་ཚོགས་ཀྱི་འཁོར་ལོར་འདིར། ། རོལ་ཅིག་ཁཱ་རཾ་ཁཱ་
ཧི་ཧོ། ། མ་དག་ཟག་བཅས་ཕུང་བོ་ལྔར། ། ལས་ངན་འབྲེལ་བའི་རྒྱུན་ཐག་ཆོད། །
དུག་ལྔ་ཡེ་ཤེས་ལྔ་ཀློང་དུ། ། འབད་མེད་གྲོལ་བར་བྱིན་གྱིས་རློབས། ། ཞེས་བམ་རོ་ཚོགས་
འཁོར་མདོར་བསྡུས་འདི་ནི། འགའ་ཞིག་ནས་བསྐུལ་ངོར། ༧ བཙུན་གཟུགས་བློ་བཟང་འཕྲིན་ལས་
ཀྱིས་བྲིས་པ་ཛ་ཡནྟུ།